ระเบียบการประปานครหลวงระเบียบการประปานครหลวงฉบับที่๑๘๑ว่าด้วยการชำระเงินค่าน้ำประปาโดยหักบัญชีเงินฝากธนาคารพ.ศ.๒๕๓๔ โดยที่เห็นเป็นการสมควรปรับปรุงแก้ไขเพิ่มเติมระเบียบการประปานครหลวงฉบับที่ ๑๓๑ ว่าด้วย การชำระเงินค่าน้ำประปาโดยหักบัญชีเงินฝากธนาคาร พ.ศ. ๒๕๒๘อาศัยอำนาจตามความในข้อ ๑๗ ของข้อบังคับการประปานครหลวง ฉบับที่ ๘๙ พ.ศ. ๒๕๓๐จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๑๘๑ ว่าด้วยการชำระเงินค่าน้ำประปาโดยหักบัญชีเงินฝากธนาคาร พ.ศ. ๒๕๓๔ข้อ ๒[๑] ระเบียบนี้ให้ใช้บังคับตั้งแต่วันที่ ๑๕เมษายน ๒๕๓๔ เป็นต้นไปข้อ ๓ ให้ยกเลิกระเบียบการประปานครหลวง ฉบับที่๑๓๑ ว่าด้วยการชำระเงินค่าน้ำประปาโดยหักบัญชีเงินฝากธนาคาร พ.ศ. ๒๕๒๘และบรรดาระเบียบปฏิบัติ คำสั่งหลักเกณฑ์หรือวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ ๔การชำระเงินค่าน้ำประปาโดยหักบัญชีเงินฝากธนาคารของผู้ใช้น้ำให้ถือปฏิบัติตามขั้นตอนดังต่อไปนี้๔.๑ให้ผู้ใช้น้ำขอรับใบแจ้งความจำนงการใช้บริการชำระค่าน้ำประปาทางธนาคารได้ที่ธนาคารหรือธนาคารสาขาทุกแห่งที่การประปานครหลวงได้ประกาศให้ผู้ใช้น้ำทราบหรือที่สำนักงานประปาสาขา๔.๒ ให้ผู้ใช้น้ำกรอกรายละเอียดในใบแจ้งความจำนงฯแล้วยื่นต่อธนาคารที่ตนมีบัญชีอยู่เพื่อขอรับบริการหักเงินค่าน้ำประปาจากบัญชีเงินฝากจ่ายให้การประปานครหลวง๔.๓ในกรณีผู้ใช้น้ำมาแจ้งความจำนงและกรอกรายการในใบแจ้งความจำนงฯ ที่สำนักงานประปาสาขาการประปานครหลวง สำนักงานประปาสาขาจะจัดส่งใบแจ้งความจำนงฯดังกล่าวให้ธนาคารที่ผู้ใช้น้ำมีบัญชีเงินฝากเพื่อตรวจสอบความถูกต้องแล้วให้ผู้ใช้น้ำและธนาคารเก็บคู่ฉบับไว้เป็นหลักฐาน๔.๔เมื่อธนาคารที่ผู้ใช้น้ำมีบัญชีเงินฝากรับเข้าทะเบียนไว้แล้ว จะส่งใบแจ้งความจำนงฯไปยังส่วนจัดเก็บพิเศษ การประปานครหลวง๔.๕ ส่วนจัดเก็บพิเศษ การประปานครหลวงรับใบแจ้งความจำนงฯ แล้วส่งให้สำนักงานประปาสาขาที่เกี่ยวข้องตรวจสอบความถูกต้องและตอบรับการขอชำระเงินค่าน้ำประปาโดยการหักบัญชีเงินฝากธนาคารให้ผู้ใช้น้ำทราบและตอบยืนยันความถูกต้องไปให้ธนาคารศูนย์ประสานงานทราบแล้วจัดทำข้อมูลส่งให้ฝ่ายคอมพิวเตอร์เพื่อจัดพิมพ์ใบเสร็จรับเงินค่าน้ำประปาและรายงานต่าง ๆ๔.๖เมื่อสำนักงานประปาสาขาตรวจสอบพบรายการใบเสร็จรับเงินค่าน้ำประปาที่ใช้บริการชำระค่าน้ำประปาโดยหักบัญชีเงินฝากธนาคารที่ผิดปกติให้แจ้งส่วนจัดเก็บพิเศษทราบทันทีเพื่อจัดทำรายการลดข้อมูลในรายการใบเสร็จรับเงินค่าน้ำประปาส่งหักบัญชีเงินฝากธนาคารจัดส่งให้ธนาคารศูนย์ประสานงานตามกำหนดเวลาที่ได้ตกลงไว้๔.๗เมื่อถึงงวดที่กำหนดการออกใบเสร็จรับเงินค่าน้ำประปาหักบัญชีเงินฝากธนาคารให้ฝ่ายคอมพิวเตอร์ดำเนินการจัดทำใบเสร็จรับเงินค่าน้ำประปาและรายงานต่าง ๆพร้อมเทปข้อมูลแล้วส่งให้ส่วนจัดเก็บพิเศษเพื่อจัดส่งรายงานและเทปข้อมูลให้ธนาคารศูนย์ประสานงานดำเนินการต่อไปตามกำหนดเวลา๔.๘เมื่อธนาคารศูนย์ประสานงานได้รับรายงานและเทปข้อมูลแล้วให้ลงนามตอบรับเป็นหลักฐานในสำเนาแบบสรุปรายการใบเสร็จรับเงินค่าน้ำประปาที่ชำระโดยการหักบัญชีเงินฝากธนาคารและส่งคืนให้ส่วนจัดเก็บพิเศษ การประปานครหลวง๔.๙ เมื่อถึงกำหนดเวลาตามที่ได้ตกลงไว้กับธนาคารให้ส่วนจัดเก็บพิเศษการประปานครหลวง ไปรับแคชเชียร์เช็ค เทปข้อมูลและแบบสรุปรายการใบเสร็จรับเงินค่าน้ำประปาที่ชำระโดยการหักบัญชีเงินฝากธนาคารพร้อมรายงานรายละเอียดใบเสร็จรับเงินค่าน้ำประปาที่หักบัญชีเงินฝากได้และไม่ได้ซึ่งจำแนกตามสำนักงานประปาสาขา-เขต ของการประปานครหลวงจากธนาคารศูนย์ประสานงานสำหรับแคชเชียร์เช็คให้นำเข้าบัญชีเงินฝากการประปานครหลวงทันทีสำหรับใบเสร็จรับเงินค่าน้ำประปาที่ธนาคารหักบัญชีเงินฝากได้ให้ส่วนจัดเก็บพิเศษการประปานครหลวง จัดส่งให้ธนาคารศูนย์ประสานงานส่วนที่หักบัญชีเงินฝากไม่ได้ให้นำส่งคืนสำนักงานประปาสาขาเพื่อดำเนินการต่อไป๔.๑๐ เมื่อส่วนจัดเก็บพิเศษนำเงินฝากธนาคารเรียบร้อยแล้วให้จัดส่งหลักฐานเอกสารการเงินให้ส่วนบริหารเงินรับของสาขา ตรวจสอบและดำเนินการต่อไป๔.๑๑เมื่อสำนักงานประปาสาขาได้รับใบเสร็จรับเงินค่าน้ำประปาที่หักบัญชีเงินฝากธนาคารไม่ได้จากส่วนจัดเก็บพิเศษรายใดคืนมาแล้วให้ถือว่าผู้ใช้น้ำรายนั้นยกเลิกการชำระค่าน้ำประปาโดยหักบัญชีเงินฝากธนาคารแล้วให้ดำเนินการตามระเบียบการจัดเก็บรายได้ต่อไป๔.๑๒ถ้าธนาคารเปิดสาขาธนาคารเพิ่มเติมในเขตนครหลวงให้ธนาคารแจ้งเพิ่มรหัสสาขาธนาคารให้ส่วนจัดเก็บพิเศษ การประปานครหลวงเพื่อให้ดำเนินการปรับปรุงทะเบียนรหัสธนาคารพร้อมทั้งแจ้งให้หน่วยงานที่เกี่ยวข้องได้ทราบต่อไปข้อ ๕ ให้รองผู้ว่าการ (บริการ)รักษาการตามระเบียบนี้ประกาศณ วันที่ ๑ กุมภาพันธ์ พ.ศ. ๒๕๓๔สุวิช ฟูตระกูลผู้ว่าการการประปานครหลวงหมายเหตุ:-ด้วยคณะกรรมการและคณะทำงานศึกษา วิเคราะห์ และจัดทำระบบงานคอมพิวเตอร์ ระบบงาน CIS.(CUSTOMER INFORMATION SYSTEM) ซึ่งได้รับการแต่งตั้งตามคำสั่งการประปานครหลวงที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ได้เห็นควรยกเลิกระเบียบการประปานครหลวง ฉบับที่ ๑๓๑ว่าด้วยการชำระเงินค่าน้ำประปา โดยหักบัญชีเงินฝากธนาคาร พ.ศ. ๒๕๒๘และดำเนินการออกระเบียบการประปานครหลวง ว่าด้วยการชำระเงินค่าน้ำประปาโดยหักบัญชีเงินฝากธนาคารพ.ศ. ๒๕๓๓ ตามหลักเกณฑ์ที่ได้พิจารณาขึ้นใหม่ เพื่อให้หน่วยงานในการประปานครหลวงและธนาคารพาณิชย์ใช้เป็นแนวทางในการปฏิบัติงานต่อไปดลธี/พิมพ์๑๔มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๓๓/๑๗ พฤศจิกายน ๒๕๔๑